
ΑΠΟΦΑΣΕΙΣ 

Αριθ. 18144 (1) 

Μεταφορά οργανικών θέσεων από κλάδο σε κλάδο της 
Περιφ. Ιονίων Νησιών 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. Δ/ΣΗΣ & ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του Πέμπτου εδαφίου της παραγράφου 
3 του άρθρου 2 του Ν. 2503/1997. 


2. Τη γνώμη του Γενικού Γραμματέα της Περιφέρειας 
Ιόνιων Νησιών, που διατυπώθηκε στο Α. Π. 7231/19.5.1999 
έγγραφό του. 

3. Την ανάγκη πρόβλεψης οργανικών θέσεων των κλά¬ 
δων ΤΕ Διοίκησης Επιχειρήσεων και ΠΕ Γεωπόνων στην 
Περιφέρεια Ιόνιων Νησιών. 

4. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του Κρατικού Προϋπολογι¬ 
σμού. 

5. Την 8211/8.3.1999 κοινή απόφαση του Πρωθυπουρ¬ 
γού και της Υπουργού Εσωτερικών, Δημόσιας Διοίκησης 
και Αποκέντρωσης για την ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης (ΦΕΚ 198/Β'), αποφασίζουμε: 

Μεταφέρουμε από το σύνολο των οργανικών θέσεων 
του κλάδου ΔΕ Δασοφυλάκων της περιφέρειας Ιόνιων 
Νησιών τρεις (3) κενές οργανικές θέσεις, από μία (1) 
στους κλάδους ΠΕ Γεωπόνων, ΤΕ Διοίκησης Επιχειρήσε¬ 
ων και ΔΕ Προσωπικού Η/Υ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

-♦- 

Αριθ. ΑΣ 1302 (2) 

Σύσταση επιτροπής για να μελετήσει τα προβλήματα της 
θρησκευπκής ελευθερίας. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 16παρ. Ι,περιπτ. δ'τουΝ. 
1558/1985. 

2. Τις διατάξεις του άρθρου 31 παρ. 3 του Ν. 2594/98 
«Κύρωση ως Κώδικα του σχεδίου νόμου Οργανισμός του 
Υπουργείου Εξωτερικών» (ΦΕΚ62Α). 

3. Την υπηρεσιακή ανάγκη. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, εφόσον η τυχόν αποζημίωση των μελών 
της Επιτροπής θα καθορισθεί σύμφωνα με το άρθρο 31 
παρ. 4 του Ν. 2594/98, με νεώτερη απόφαση των Υπουρ¬ 
γών Εξωτερικών και Οικονομικών, αποφασίζουμε: 

Τη σύσταση Επιτροπής που θα μελετήσει τα προβλήμα¬ 
τα της θρησκευτικής ελευθερίας. Στην επιτροπή αυτή θα 
συμμετέχουν οι εξής: 

1. Μιχάλης Σταθόπουλος, Καθηγητής της Νομικής Σχο¬ 
λής του Πανεπιστημίου Αθηνών, ως Πρόεδρος. 

2. Ευάγγελος Κρουσταλλάκης, Ανππρόεδροςτου Αρεί- 
ου Πάγου, ως μέλος. 

3. Νικόλαος Ρόζος, Σύμβουλος της Επικράτειας, ως μέ¬ 
λος. 

4. Νίκος Αλιβιζάτος, καθηγητής Συνταγματικού Δικαίου 
του Πανεπιστημίου Αθηνών, ως μέλος. 

5. Ιωάννης Κονιδάρης, καθηγητής Εκκλησιαστικού Δι¬ 
καίου του Πανεπιστημίου Αθηνών, ως μέλος. 

6. Σπυρίδων Τρωϊάνος, Καθηγητής Εκκλησιαστικού Δι¬ 
καίου του Πανεπιστημίου Αθηνών, ως μέλος. 

7. Φίλιππος Σπυρόπουλος, Αναπληρωτής Καθηγητής 
Συνταγματικού Δικαίου του Πανεπιστημίου Αθηνών, ως 
μέλος. 

Ο Πρόεδρος της Επιτροπής ορίζει τον τόπο και τον 
αριθμό των συνεδριάσεων. 

Οι υπηρεσίες του Υπουργείου Εξωτερικών υποχρεού- 
νται να παρέχουν στην Επιτροπή ενημέρωση ή πληροφο¬ 
ρίες που τους ζητούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1999 

Ο ΥΠΟΥΡΓΟΣ 

ΠΩΡΓΟΣΑ. ΠΑΠΑΝΔΡΕΟΥ 
-Φ- 

Αριθ. 2/36540/0022 (3) 

Ορισμός αριθμού ιδιωτών - συνεργατών που θα χρησιμο¬ 
ποιηθούν για τη συλλογή και συμπλήρωση των ερωτη¬ 
ματολογίων του Ε' Κύματος της Κοινοτικής Έρευνας 
επί του Εισοδήματος και των Συνθηκών Διαβίωσης των 
Νοικοκυριών της Χώρας και καθορισμός αμοιβής τους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «Οργανισμός Γ.Γ. ΕΣΥΕ». 

β. του Ν. 1558/85 «Κυβέρνηση και Κυβερνητικά Όργα¬ 
να» και του Ν. 2081/92. 

γ. Του άρθρου 9 (παρ. 5,6,8 και9)του Ν. 2392/96 «Πρό¬ 
σβαση της Γ.Γ. ΕΣΥΕ σε διοικητικές πηγές κ.λπ.». 

δ. του άρθρου 22 του Ν. 2362/95 «περί Δημοσίου Λογι¬ 
στικού». 

2. Την 5459/Γ-162/14.4.99 κοινή υπουργική απόφαση με 
θέμα «Ανάθεση έγκριση και προκήρυξη διενέργειας του Ε' 
Κύματος της Κοινοτικής Έρευνας επί του Εισοδήματος και 
των Συνθηκών Διαβίωσης των Νοικοκυριών της Χώρας». 

3. Την 1107147/1239/0006Α/4.10.96 απόφαση του Υπουρ¬ 
γού Οικονομικών με θέμα «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομικών». 

4. Του άρθρου 13 (παρ. 24) του Ν. 2601/98 (ΦΕΚ 
81/Α/15.4.98) με θέμα «Ενισχύσεις ιδιωτικών επενδύσεων 
για την οικονομική και περιφερειακή ανάπτυξη της χώρας 
και άλλες διατάξεις». 

5. Την Ο (94) 1422/29.7.94 απόφαση της επιτροπής των 
Ευρωπαϊκών Κοινοτήτων σχετικά με τη χορήγηση συνδρο¬ 
μής του ΕΚΤ και του ΕΤΠ Α σε ένα ολοκληρωμένο επιχειρη¬ 
σιακό πρόγραμμα με τίτλο «ΚΛΕΙΣΘΕΝ ΗΣ» το οποίο εντάσ¬ 
σεται στο κοινοτικό πλαίσιο στήριξής για τις διαρθρωτικές 
παρεμβάσεις στα πλαίσια του στόχου 1 στην Ελλάδα, 


7. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους δέκα εννέα εκατομμυ¬ 
ρίων (19.000.000) δρχ. που θα βαρύνει το έργο 9519504 
της ΣΑΕ 019/2 του Προγράμματος Δημοσίων Επενδύσε¬ 
ων έτους 1999, το οποίο εντάσσεται στο επιχειρησιακό 
Πρόγραμμα «ΚΛΕΙΣΘΕΝΗΣ» για την αναδιοργάνωση της 
Δημόσιας Διοίκησης και το οποίο χρηματοδοτείται κατά 
50% από την Ευρωπαϊκή Ένωση. 

8. Το γεγονός ότι η πληρωμή των ιδιωτών - συνεργατών 
από το πρόγραμμα Δημοσίων Επενδύσεων θα γίνεται μέ¬ 
σω Υπολόγου διαχειριστή που έχει ορισθεί με απόφαση 
του Υπουργού Εθνικής Οικονομίας. 

9. Σχετική εισήγηση της Δ/νσης Απογραφών, αποφασί¬ 
ζουμε: 

1. Καθορίζουμε ότι η Γ.Γ. ΕΣΥΕ μπορεί να χρησιμοποιή¬ 
σει τριάντα πέντε (35) ιδιώτες - συνεργάτες για τη συλλο¬ 
γή και συμπλήρωση ερωτηματολογίων του Ε' Κύματος 
της Κοινοτικής Έρευνας επί του Εισοδήματος και των 
Συνθηκών Διαβίωσης των Νοικοκυριών της Χώρας κατά 
το έτος 1999 και καθορίζουμε την αμοιβή τους ως εξής: 

4.500 δρχ. για κάθε ορθά συμπληρωμένο ερωτηματολό¬ 
γιο Νοικοκυριού της έρευνας για την Περιφέρεια Πρωτευ- 
ούσης (4.500 δρχ. χ 1.050 ερωτ/για = 4.725.000 δρχ. 

3.500 δρχ. για κάθε ορθά συμπληρωμένο Ατομικό ερω¬ 
τηματολόγιο μέλους του νοικοκυριού (3.500 δρχ.χΐ.050 
ερωτ/για χ 2,5 μέλη /νοικοκυριό = 9.187.500 δρχ.) 

6.500 δρχ. για κάθε ορθά συμπληρωμένο ερωτηματο¬ 
λόγιο Νοικοκυριού της έρευνας για το Υπόλοιπο της Ν. 
Αττικής (6.000 δρχ. χ 275 ερωτ/για=1.650.000 δρχ. 

5.000 δρχ. για κάθε ορθά συμπληρωμένο Ατομικό ερω¬ 
τηματολόγιο μέλους του νοικοκυριού της έρευνας για το 
Υπόλοιπο του Ν. Αττικής (5.000 δρχ. χ 275 ερωτ/για χ 2,5 
μέλη/νοικοκυριό = 3.437.500 δρχ.) 

2. Η παραπάνω δαπάνη που ανέρχεται στο ποσό των δέ¬ 
κα εννέα εκατομμυρίων (19.000.000) δρχ. θα βαρύνει το 
έργο 9519504 της ΣΑΕ 019/2 του προγράμματος Δημο¬ 
σίων Επενδύσεων έτους 1999, το οποίο εντάσσεται στο 
Επιχειρησιακό Πρόγραμμα «ΚΛΕΙΣΘΕΝΗΣ» για την ανα¬ 
διοργάνωση της Δημόσιας Διοίκησης και το οποίο χρη¬ 
ματοδοτείται κατά 50% από την Ευρωπαϊκή Ένωση. 

3.0 ορισμός των ιδιωτών - συνεργατών γίνεται με από¬ 
φαση του Γενικού Γραμματέα ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΓΟΔΟΥΛΑΚΗΣ 

- ♦ - 

Αριθ. 246/1999 (4) 

Τύχη δεσμευμένων ελαιολάδων νοθευμένων με σπορέ¬ 
λαια και βρωσίμων ελαίων ή μιγμάτων βρωσίμων ελαί¬ 
ων τεχνητά χρωματισμένων 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Εχοντας υπόψη: 

α. Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 1004/99. 

β. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως του Γε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(Φ.Ε.Κ. 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

δ. Το άρθρο 1 του Νόμου 115/1975 «Περί τροποποιή- 
σεως διατάξεων τινων του Ν. 4328/1929» 
(Φ.Ε.Κ. 172/Α/1975). 

ε. Την απόφαση 1078204/927/0006Α/6-8-1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

στ. Την υπ' αριθ. 1107147/123Θ/0006Α/4-10-1996 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 922/Β/1996). 

ζ. Τις διατάξεις του άρθρου 29Ατου Ν. 1558/1985 (137 
Α) όπως το άρθρο αυτό προστέθηκε με το άρθρο 27 του 
Ν. 2081/1992 (154 Α) και αντικαταστάθηκε από το άρθρο 
1 παρ. 2α του Ν. 2469/1997 (78 Α) και το γεγονός ότι από 
την παρούσα απόφαση δεν προκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

Εγκρίνουμε την απόφαση αριθ. 246/1999του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 27/4/1999 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ ΑΝΩΤΑΤΟ ΧΗΜΙΚΟ 
ΣΥΜΒΟΥΛΙΟ 

Εγκρίνουμε για τον καθορισμό της τύχης δεσμευμένων 
ελαιολάδων νοθευμένων με σπορέλαια και βρωσίμων 
ελαίων ή μιγμάτων βρωσίμων ελαίων τεχνητά χρωματι¬ 
σμένων, κατά σειρά προτεραιότητας τα εξής: 

I. Τα δεσμευμένα ελαιόλαδα που είναι νοθευμένα με 
σπορέλαια δύνανται, ή να διατεθούν για παρασκευή μαρ¬ 
γαρίνης, μιναρίνης και άλλων λιπαρών γαλακτωμάτων, ή 
να διατεθούν στη σαπωνοποιία, ή να καταστραφούν. 

II. Τα δεσμευμένα βρώσιμα έλαια ή μίγματα βρωσίμων 
ελαίων που είναι τεχνητά χρωματισμένα με επιτρεπόμε¬ 
νες από τον Κώδικα Τροφίμων χρωστικές δύνανται ή να 
διατεθούν για παρασκευή μαργαρίνης, μιναρίνης και άλ¬ 
λων λιπαρών γαλακτωμάτων ειδικά για τις περιπτώσεις 
που αυτά είναι χρωματισμένα με Ε 160α (καροτένιο), 
Ε100 (κουρκουμίνη) και Ε 160β (ανάττο)ι ή να διατεθούν 
στη σαπωνοποιία, ή να καταστραφούν και 

III. Τα δεσμευμένα βρώσιμα έλαια ή μίγματα βρωσίμων 
ελαίων που είναι τεχνητά χρωματισμένα με μη επιτρεπό¬ 
μενες από τον Κ.Τ.Π. χρωστικές, καταστρέφονται. 

Η τελική επιλογή του καθορισμού της τύχης των ανω¬ 
τέρω δεσμευμένων προϊόντων στα πλαίσια της εν λόγω 
απόφασης του Ανωτάτου Χημικού Συμβουλίου είναι ευ¬ 
θύνη των κατά τόπους αρμοδίων αρχών, οι οποίες μπο¬ 
ρούν να αποφασίζουν λαμβάνοντας υπ’ όψη την εκάστο- 
τε δυνατότητα και την κατά το δυνατόν πλέον ωφέλιμη για 
το προϊόν λύση, διασφαλίζοντας όμως κατ’ αρχήν την 
ασφάλεια της Δημόσιας Υγείας. 

Όλες οι διαδικασίες που αναφέρονται στασημεία I, II, III 
πρέπει να τελούν υπό διοικητικό έλεγχο στα πλαίσια της 
σχετικής νομοθεσίας. Η γενική απόφαση 7/92 του Α.Χ.Σ., 
ανπκαθίσταται με την παρούσα. 

Ο ΠΡΟΕΔΡΟΣ Η ΓΡΑΜΜΑΤΕΑΣ 

ΝΙΚ. ΧΑΤΖΗΧΡΗΣΤΙΔΗΣ ΕΛΕΝΗ ΠΑΛΛΑΡΗ 
ΤΑ ΜΕΛΗ: Ν. Κατσίμπας, Ν. Μαρκάτος, Μ. Γιαμούρης, 
Ν. Γκέλης, Ευαν. Ροζάκου, Ανδρ. Επιφανείου, Κων. Γκέ- 
γκιου, Β. Μπούλιας. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1999 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-φ- 

Αριθ. Δ13/Β/Φ9.6.40/9630 (5) 

Εκπαίδευση προσωπικού κλάδου έρευνας και εκμετάλ¬ 
λευσης υδρογονανθράκων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 6 παρ. 10 του Ν. 2289/95 
«Αναζήτηση έρευνα και εκμετάλλευση υδρογονανθρά¬ 
κων και άλλες διατάξεις». 

2. Το άρθρο 29 παρ. 5 των σχετικών συμβάσεων μίσθω¬ 
σης μεταξύ αφ’ ενός της ΔΕΠ ΕΚΥ και ΤτίΙοπ ΗβΙΙεε (Δ. Πα- 
τραϊκός Κόλπος - Αιτωλοακαρνανία) και αφ' ετέρου της 
ΔΕΠ ΕΚΥ και ΕηΐΘφΐϊεβ ΗβΙΙαε (Β.Δ. Πελοπόννησος - Ιω¬ 
άννινα), 

3. Τις διατάξεις του Ν. 2593/98 «Αναδιοργάνωση της 
ΔΕΠ Α.Ε. και των θυγατρικών της εταιρειών καταστατικό 
αυτής και άλλες διατάξεις». 

4. Το Π.Δ. 27/96 (ΦΕΚ 19/τ.Α/1.2.96) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

5. Το υπ’ αρ. 453/3.5.99 έγγραφο του κλάδου έρευνας 
και εκμετάλλευσης υδρογονανθράκων της Α.Ε. ΕΛΛΗΝΙ¬ 
ΚΑ ΠΕΤΡΕΛΑΙΑ. 

6. Την ανάγκη έκδοσης απόφασης για τον καθορισμό 
των όρων και των προϋποθέσεων εκπαίδευσης κατ’ έτος 
στις εγκαταστάσεις των αναδόχων εταιρειών ημεδαπού 
τεχνικού και επιστημονικού προσωπικού. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε τους όρους και προϋποθέσεις εκπαίδευ¬ 
σης, από τις εταιρείες Τπίοπ ΗβΙΙεε, και ΕπΙβιρπεβ ΗβΙΙαε 
σ*πς οποίες μισθώθηκε από το Δημόσιο το δικαίωμα ανα¬ 
ζήτησης και έρευνας υδρογονανθράκων τεχνικού και επι¬ 
στημονικού προσωπικού ως εξής: 

1. Το τεχνικό ή επιστημονικό προσωπικό που θα εκπαι¬ 
δεύεται πρέπει να έχει υπηκοότητα του κράτους - μέλους 
της Ε.Ε. 

2. Οι ειδικότητες και ο αριθμός των ατόμων που θα εκ¬ 
παιδεύονται έχουν ως εξής: 

Χημικοί 2 

Γεωλόγοι 8 

Γεωφυσικοί 12 

Μηχανικοί Γεωτρήσεων 4 

Χημικοί Μηχανικοί 2 

Επιχειρησιακοί ερευνητές 2 

Η διάρκεια εκπαίδευσης ανά έτος θα κυμανθεί από 1 
έως 5 εβδομάδες. 

Το διαθέσιμο ποσό που υποχρεούνται οι ανάδοχες εται¬ 
ρείες να δαπανήσουν βάσει της σύμβασης θα είναι του¬ 
λάχιστον 50.0001130 ανά έτος και ανά περιοχή έρευνας. 

3. Οι περιοχές στις οποίες μισθώθηκε από το Δημόσιο 
το δικαίωμα αναζήτησης και έρευνας και εκμετάλλευσης 
υδρογονανθράκων και οι ανάδοχες εταιρείες είναι οι 
εξής: 

Δ. Πατραϊκός Κόλπος Ανάδοχος ΤηΙοη ΗβΙΙεε 
Αιτωλοακαρνανία Ανάδοχος ΤιϊΙοη ΗβΙΙαε 
Β.Δ. Πελοπόννησος Ανάδοχος ΕηΙβφΐϊεβ ΗβΙΙεε 
Ιωάννινα Ανάδοχος ΕηΙβφΐϊεβ ΗβΙΙεε 

4. Το Τεχνικό και Επιστημονικό Προσωπικό που θα εκ¬ 
παιδεύεται κατ’ έτος θα προέρχεται σε ποσοστό 80% από 
προσωπικό που υποδεικνύει η Α.Ε. ΕΛΛΗΝΙΚΑ ΠΕΤΡΕ¬ 
ΛΑΙΑ και σε ποσοστό 20% από μεταπτυχιακούς φοιτητές 
στις παραπάνω ειδικότητες οι οποίοι θα υποδειχθούν από 
τους εξής φορείς: 

α. Εθνικό Μετσόβιο Πολυτεχνείο - Τμήμα Χημικών Μη¬ 
χανικών. 

β. Αριστοτέλειο Πανεπιστήμιο Θεσσαλονίκης, Πολυτε¬ 
χνική Σχολή - Τμήμα Χημικών Μηχανικών. 

γ. Πανεπιστήμιο Πατρών, Πολυτεχνική Σχολή - Τμήμα 
Χημικών Μηχανικών. 

δ. Πολυτεχνείο Κρήτης - Τμήμα Μηχανικών Ορυκτών 
Πόρων. 

ε. Εθνικό και Καποδιστριακό Πανεπιστήμιο Αθηνών Σχο¬ 
λή Θετικών Επιστημών - Τμήμα Φυσικής και Γεωλογίας. 

στ. Αριστοτέλειο Πανεπιστήμιο Θεσσαλονίκης, Σχολή 
Θετικών Επιστημών - Τμήματα Φυσικής και Γεωλογίας. 

ζ. Πανεπιστήμιο Πατρών, Σχολή Θετικών Επιστημών - 
Τμήμα Φυσικής και Γεωλογίας. 

η. Πανεπιστήμιο Ιωαννίνων, Σχολή θετικών Επιστημών - 
Τμήμα Φυσικής. 

θ. Πανεπιστήμιο Κρήτης Σχολή Θετικών Επιστημών. 

Οι υποδεικνυόμενοι από τους Επιστημονικούς Φορείς 
πρέπει να έχουν βαθμό πτυχίου Λίαν Καλώς και πάνω, να 
έχουν κάνει τη διπλωματική τους εργασία σε θέματα 
έρευνας και εκμετάλλευσης υδρογονανθράκων και να 
γνωρίζουν πολύ καλά τουλάχιστον στην Αγγλική γλώσσα. 

Επίσης οι υποψήφιοι Επιχειρησιακοί Ερευνητές πρέπει 
να είναι πτυχιούχοι Σχολών Θετικής Κατευθύνσεως με με¬ 
τεκπαίδευση στην επιχειρησιακή έρευνα. 

Συστατικές επιστολές καθηγητών Α.Ε.Ι. θα ληφθούν 
υπόψη. 

Σε περίπτωση που οι υποδεικνυόμενοι από τους ανωτέ¬ 
ρω φορείς ξεπερνούν το ανωτέρω ποσοστό του 20% θα 
γίνει επιλογή από τριμελή επιτροπή αποτελούμενη από 
ένα εκπρόσωπο του Υπουργείου Ανάπτυξης (Δ/νση Διοι¬ 
κητικού) και δύο εκπροσώπους από την Α.Ε. ΕΛΛΗΝΙΚΑ 
ΠΕΤΡΕΛΑΙΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 111ουνίου 1999 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 
-♦- 

Αρίθ. 367559 (6) 

Καθορισμός αριθμού προσώπων που θα απασχοληθούν 
'στο Υπ. Γεωργίας με σύμβαση μίσθωσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα», 
β) Του άρθρου 6 του Ν. 2527/97. 
γ) Του άρθρου 22παρ. 3του Ν. 2362/95. 


2. Την αριθμ. 24/99 γνωμοδότηση της ολομέλειας του 
Νομικού Συμβουλίου του Κράτους η οποία έγινε αποδε¬ 
κτή από τον Υπουργό Γεωργίας με την οποία βεβαιώνεται 
ότι το έργο των παρατηρητών υδρολογικών - μετεωρολο¬ 
γικών σταθμών δύναται ν’ αποτελέσει αντικείμενο συμβά¬ 
σεων μισθώσεως έργου, χωρίς να υποκρύπτεται εξαρτη¬ 
μένη εργασία. 

3. Την αριθμ. 34/12.3.99 απόφαση της επιτροπής του 
άρθρου 2 παρ. 1 της αριθμ. 55/1998 Π.Υ.Σ. (άρθρο 1 παρ. 
51 του Ν. 2412/96) με την οποία εγκρίνεται η ανάθεση έρ¬ 
γου από το Υπουργείο Γεωργίας σε τριακόσιους (300) 
Παρατηρητές Υδρολογικών Μετεωρολογικών Σταθμών, 
για το χρονικό διάστημα ενός (1) έτους (απασχόληση 3-6 
ημερομίσθια το μήνα) σύμφωνα με τις διατάξεις του άρ¬ 
θρου 6 του Ν. 2527/97 για τη λειτουργία των υδρολογικών 
σταθμών του Τομέα Εγγείων Βελτιώσεων του Υπουργεί¬ 
ου Γεωργίας. 

4. Τις εξαιρετικές υπηρεσιακές ανάγκες σε προσωπικό 
για τη συγκέντρωση και επεξεργασία υδρολογικών στοι¬ 
χείων από τους Υδραυλικούς Σταθμούς της Χώρας. 

5. Το γεγονός ότι το ανωτέρω έργο δεν ανάγεται στο κύ¬ 
κλο των καθηκόντων των υπαλλήλων των υπηρεσιών των 
Εγγείων Βελτιώσεων, δεδομένου ότι στις υπηρεσίες αυ¬ 
τές δεν υπηρετεί κατάλληλο προσωπικό για το έργο αυτό. 

6. Την αριθμ. 1107147/ 1239/0006Α/4.10.96 (ΦΕΚ 
922/Β/7.10.96) απόφαση του Πρωθυπουργού και Υπουρ¬ 
γού Οικονομικών «Ανάθεση Αρμοδιοτήτων Υπουργού Οι¬ 
κονομικών στους Υφυπουργούς Οικονομικών». 

7. Την αριθμ. 8211/8.3.99 (ΦΕΚ 198/Β/8.3.99) απόφαση 
Πρωθυπουργού και Υπουργού Εσωτερικών, Δημόσιας Δι¬ 
οίκησης και Αποκέντρωσης για ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης, αποφασίζουμε: 

1. Καθορίζουμε τον αριθμό προσώπων που θα απασχο¬ 
ληθεί στις υπηρεσίες Εγγείων Βελτιώσεων με σύμβαση 
μίσθωσης έργου σε τριακόσια (300) άτομα ειδικότητας 
Παρατηρητών Υδρολογικών - Μετεωρολογικών Σταθμών. 

2. Το έργο που θα εκτελέσουν τα ανωτέρω άτομα συνί- 
σταται στη συγκέντρωση και επεξεργασία υδρολογικών 
στοιχείων από τους Υδραυλικούς - Μετεωρολογικούς 
Σταθμούς της Χώρας. 

3. Τα άτομα στα οποία θα ανατεθεί το έργο τούτο θα 
πρέπει να έχουν τουλάχιστον απολυτήριο Δημοτικού Σχο¬ 
λείου. 

4. Το ανωτέρω έργο θα εκτελεστεί σε χρονικό διάστημα 
ενός έτους και με τους ειδικότερους όρους που θα περι- 
ληφθούν στην οικεία σύμβαση για την υπογραφή της 
οποίας εξουσιοδοτούνται οι Προϊστάμενοι των υπηρε¬ 
σιών που θα εκτελεστεί το έργο. 

5. Το ποσό της αμοιβής κάθε παρατηρητή καθορίζεται 
από 3 έως 6 ημερομίσθια ειδικότητας εργατοτεχνικώντης 
Ε.Γ.Σ.Σ.Ε. η δε συνολική δαπάνη που θα προκληθεί από 
την ανάθεση του έργου αυτού θα ανέλθει στο ποσό των 
εκατόν είκοσι εκατομμυρίων δραχμών (120.000.000) και 
θα βαρύνει το πρόγραμμα Δημοσίων Επενδύσεων του 
Υπουργείου Γεωργίας (ΣΑΜ 081 έργο 7681700). 

6. Το ανωτέρω έργο θα εκτελεστεί στις κατωτέρω υπη¬ 
ρεσίες: 

1. Ν.Α. Ροδόπης - Έβρου 

Ν.Δ. Έβρου - Δ/νση Εγγείων Βελτιώσεων (Αλεξ/πολη) 

2. Περιφέρεια Α.Μ.Θ - Δ/νση Σχεδ. και Ανατττ. - Γ ραφείο 
Υδάτινων Πόρων. 

3. Ν.Α. Δράμας - Καβάλας - Ξάνθης 

α) Ν.Δ. Δράμας - Δ/νση Εγγείων Βελτιώσεων 

β) Ν.Δ. Ξάνθης - Δ/νση Εγγείων Βελτιώσεων 

4. Ν.Α. Ροδόπης - Έβρου 

Ν.Δ. Ροδόπης - Δ/νση Εγγείων Βελτιώσεων (Κομοτηνή) 

5. Ν.Α. θεσ/κης - Δ/νση Υδάτινων Πόρων και Εγγείων 
Βελτιώσεων. 

6. Ν.Α. Γρεβενών - Τμήμα Εγγείων Βελτιώσεων 

7. Ν.Α. Ημαθίας - Δ/νση Εγγείων Βελτιώσεων 

8. Ν.Α. Κιλκίς - Δ/νση Τεχνικών Υπηρεσιών Τμήμα Εγγεί¬ 
ων Βελτιώσεων 

9. Ν.Α. Καστοριάς - Δ/νση Εγγείων Βελτιώσεων 

10. Ν.Α. Πέλλας - Δ/νση Εγγείων Βελτιώσεων 

11. Ν.Α. Πιερίας - Δ/νση Τεχνικών Υπηρεσιών Τμήμα 
υδραυλικών και αρδευτικών έργων. 

12. Ν.Α. Φλώρινας - Δ/νση Εγγείων Βελτιώσεων 

13. Ν.Α. Χαλκιδικής - Δ/νση Γεωργίας - Τμήμα Υδροοι- 
κονομίας και Εκμηχάνισης Γεωργι'ας. 

14. Ν.Α. Λάρισας - Δ/νση Εγγείων Βελτιώσεων 

15. Ν.Α. Τρικάλων - Δ/νση Εγγείων Βελτιώσεων 

16. Ν.Α. Μαγνησίας-Δ/νση Αγροτικής Ανάπτυξης-τμή¬ 
μα Αξιολόγησης Έργων Εκμετάλλευσης Γεωργίας και 
Υδροοικονομίας. 

17. Ν.Α. Φθιώτιδας - Δ/νση Παρεμβάσεων και Εγγείων 
Βελτιώσεων. 

18. Ν.Α. Καρδίτσας - Δ/νση Εγγείων Βελτιώσεων 

19. Ν.Α. Κυκλάδων - Δ/νση Αγροτικής Ανάπτυξης - Γρα¬ 
φείο Χορήγησης Αδειών. 

20. Ν.Α. Δωδεκανήσου - Δ/νση Παραγωγικών Δραστη¬ 
ριοτήτων - Τμήμα Εγγείων Βελτιώσεων 

21. Ν.Α. Χίου - Τμήμα Υδροοικονομίας 

22. Ν.Α. Λέσβου - Δ/νση Εγγείων Βελπώσεων 

23. Ν.Α. Εύβοιας - Δ/νση Αγροτικής Ανάπτυξης - Τμήμα 
Εγγείων Βελτιώσεων 

24. Ν.Α. Μεσσηνίας - Δ/νση Γεωργίας και Κτηνοτροφίας 
Τμήμα Εγγείων Βελτιώσεων και Υδρυοικονομίας. 

25. Ν.Α. Αρκαδίας - Δ/νση Εγγείων Βελτιώσεων 

26. Ν.Α. Αργολίδας - Δ/νση Εγγείων Βελτιώσεων 

27. Ν.Α. Κορινθίας - Δ/νση Εγγείων Βελτιώσεων 

28. Ν.Α. Λακωνίας - Δ/νση Εγγείων Βελτιώσεων 

29. Ν.Α. Αχαΐας - Δ/νση Εγγείων Βελπώσεων 

30. Ν.Α. Πρέβεζας - Δ/νση Εγγείων Βελπώσεων 

31. Ν.Α. Ηλείας - Δ/νση Εγγείων Βελτιώσεων 

32. Ν.Α. Άρτας - Δ/νση Εγγείων Βελτιώσεων 

33. Ν.Α. Κέρκυρας - Δ/νση Γεωργίας 

34. Ν.Α. Λασιθίου - Δ/νση Αγροπκής Ανάπτυξης - Τ μήμα 
Εγγείων Βελπώσεων και Υδροοικονομίας. 

35. Ν.Α. Ρεθύμνης - Δ/νση Γεωργίας Τμήμα Εγγείων 
Βελτιώσεων 

36. Ν.Α. Χανίων - Δ/νση Εγγείων Βελτιώσεων και Υδάτι¬ 
νων Πόρων. 

37. Ν.Α. Ηρακλείου - Δ/νση Εγγείων Βελπώσεων και 
Υδαπκών Πόρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ. ΤΖΑΝΝΗΣ Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


Αριθ. 179886 (7) 

Τροποποίηση της 28113/25.2.1999 κοινής απόφασης των 
Υπουργών Εθνικής Οικονομίας και Γ εωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 22 παρ. 3 του Ν. 992/1979 «Περί οργα- 
νώσεως των διοικηπκών υπηρεσιών δια την εφαρμογή 
της Συνθήκης προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (ΦΕΚ Α 280), 

β)του άρθρου 1 παρ. 1,2και3του Ν. 1338/1983«Εφαρ- 
μογή του Κοινοτικού Δικαίου» (ΦΕΚ Α' 34) όπως τροπο¬ 
ποιήθηκε από το άρθρο 6 του Ν. 1440/1984 «Συμμετοχή 
της Ελλάδας στο κεφάλαιο, στα αποθεματικά και σπς 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας 'Ανθρακος και Χά- 
λυβδος και του Οργανισμού Εφοδιασμού ΕΥΡΑΤΟΜ» 
(ΦΕΚ Α' 70) και του άρθρου 65 του Ν. 1892/90 (ΦΕΚ Α' 
101 ), 

γ) του άρθρου 29 Α' του Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α' 137) όπως το άρθρο αυτό 
προσετέθη με το άρθρο 27 του Ν. 2081 /1992 (ΦΕΚ Α' 154) 
και ανπκαταστάθηκε από το άρθρο 1 παρ. 2α του Ν. 
2469/97 (ΦΕΚ Α' 38) και το γεγονός ότι από πς διατάξεις 
της παρούσης δεν προκύπτει δαπάνη σε βάρος του κρα¬ 
τικού προϋπολογισμού, 

δ) του Ν. 1564/1985 «Οργάνωση παραγωγής και εμπο¬ 
ρίας του πολλαπλασιαστικού υλικού φυσικών ειδών» 
(ΦΕΚ Α' 164) όπως τροποποιήθηκε, συμπληρώθηκε και 
ισχύει. 

2. Το άρθρο 12, γ εδάφιο του Καν. (ΕΟΚ) 1765/92 του 
Συμβουλίου (Ι_ 181) «περί θέσπισης καθεστώτος στήριξης 
των παραγωγών ορισμένων αροτραίων καλλιεργειών» κα¬ 
θώς και το άρθρο 7 παρ. 3 του Καν. (ΕΟΚ) 658/96 της Επι¬ 
τροπής (191) «περί οργανώσεως εκ των όρων χορήγησης 
αντισταθμιστικών πληρωμών ορισμένων αροτραίων καλ¬ 
λιεργειών» με τις μέχρι σήμερα τροποποιήσεις τους. 

3. Τους Καν. (ΕΟΚ) 3508/92 του Συμβουλίου (Ι_ 355) και 
3887/92 της Επιτροπής (1391) για τη θέσπιση και τις λε¬ 
πτομέρειες εφαρμογής του ολοκληρωμένου συστήματος 
και ελέγχου σχετικά με ορισμένα καθεστώτα κοινοτικών 
ενισχύσεων. 

4. Το άρθρο 2 παρ. 2 της υπ’ αριθ. 14956/4.6.98 κοινής 
απόφασης των Υπουργών Εθνικής Οικονομίας και Γεωρ¬ 
γίας (ΦΕΚ Β' 614) «Ρύθμιση θεμάτων εφαρμογής του Κα¬ 
νονισμού (ΕΟΚ) 1765/92 του Συμβουλίου» όπου ως ερ- 
δευόμενη καλλιέργεια στα πλαίσια του καθεστώτος στή¬ 
ριξης των παραγωγών ορισμένων αροτραίων 
καλλιεργειών ορίζεται ο αραβόσιτος. 

5. Το γεγονός ότι η καλλιέργεια του αραβοσίτου στις 
αρδευόμενες εκτάσεις και για επιχειρησιακούς σκοπούς 
πραγματοποιείται κατά κανόνα με τη χρήση πιστοποιημέ¬ 
νων σπόρων σποράς. 

6. Την ανάγκη θέσπισης συμπληρωματικών μέτρων για 
τη βελτίωση των διοικηπκών ελέγχων στα πλαίσια του κα¬ 
θεστώτος στήριξης των παραγωγών ορισμένων αροτραί¬ 
ων καλλιεργειών. 

7. Την ανάγκη ομοιόμορφης εφαρμογής των δικαιολο- 
γητικών στα καθεστώτα όπου απαιτείται χρήση πιστοποι¬ 
ημένου σπόρου. 

8. Την υπ’ αριθ. 28113/25.2.1999 κοινή απόφαση των 

Υπουργών Εθνικής Οικονομίας και Γεωργίας με την οποία 
εξουσιοδοτείται ο Υπουργός Γεωργίας όπως συμπληρώ¬ 
νει και τροποποιεί διατάξεις αυτής για θέματα Υπουργεί¬ 
ου Γεωργίας. 

9. Την απόφαση αριθ. 41640/26.3.99 του Υπουργού Γε¬ 
ωργίας. 

10. Την ανάγκη ανπμετώπισης ειδικών προβλημάτων 
κατά την προσκόμιση των δικαιολογητικών, αποφασίζου¬ 
με: 

1. Συμπληρώνουμε την αριθ. 18113/25.2.99 απόφαση 
των Υπουργών Εθνικής Οικονομίας και Γεωργίας περί 
Ρύθμισης θεμάτων εφαρμογής των καν. ΕΟΚ1765/92 και 
3508/92 του συμβουλίου, ως εξής: 

Στο άρθρο 2 στο τέλος της παραγράφου 1 και στο άρ¬ 
θρο 3 στο τέλος, προστίθεται το ακόλουθο κείμενο: 

Εξαιρούνται από την υποχρέωση να προσκομίζουν αντί¬ 
γραφο τιμολογίου - δελτίου αποστολής θεωρημένου από 
την αρμόδια ΔΟΥ, οι δικαιούχοι που υποχρεούνται από 
τον ΚΒΣ να τηρούν τα πρωτότυπα στο αρχείο τους. 

Στην περίπτωση αυτή οι δικαιούχοι θα προσκομίζουν 
στη Δ/νση Αγροτικής Ανάπτυξης το πρωτότυπο και ένα 
φωτοαντίγραφο. 

Η Υπηρεσία θα θεωρεί το φωτοαντίγραφο σαν ακριβές 
αντίγραφο από το πρωτότυπο αναφέροντας και το που 
βρίσκεται το πρωτότυπο. 

Στη συνέχεια θα θεωρεί το πρωτότυπο και το αντίγραφο 
με την ένδειξη: «ΕΠΙΔΟΤΗΘΗΚΕ ΓΙΑ ΤΟ ΟΛΟΚΛΗΡΩΜΕ¬ 
ΝΟ ΣΥΣΤΗΜΑ ΔΙΑΧΕΙΡΙΣΗΣ ΚΑΙ ΕΛΕΓΧΩΝ». 

Η υπηρεσία θα κρατάει το αντίγραφο στην αίτηση του 
ενδιαφερομένου και το πρωτότυπο θα παραμένει στο αρ¬ 
χείο του δικαιούχου διαθέσιμο σε κάθε έλεγχο. 

2. Η παρούσα απόφαση ισχύει από της δημοσιεύσεώς 
της στην Εφημερίδα της Κυβερνήσεως. 

3. Κατά τα λοιπά ισχύει η διυπουργική απόφαση αριθ. 
28113/25.2.99, όπως τροποποιήθηκε με την αριθ. 
41640/26.3.99 του Υπουργού Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 1999 

Ο ΥΠΟΥΡΓΟΣ 

Γ.ΑΝΩΜΕΡΙΤΗΣ 

-— 

Αριθ. Α1α/3123 (8) 

Μετατροπή θέση κλάδου γιατρών ΕΣΥ, στο Ν.Γ. Νοσο¬ 
κομείο Πρέβεζας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ, ΚΑΙ ΑΠΟΚ/ΣΗΣ 
ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν. 
1397/83 (ΦΕΚ 143/Α/83). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως αυτές συμπληρώθηκαν με το άρθρο 
4 και 8του Ν. 2194/94 (ΦΕΚ34/Α794). 

3. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α797) και το γεγονός ότι από τις διατάξεις της 
απόφασης αυτής δεν θα προκληθεί δαπάνη σε βάρος του 
κρατικού προϋπολογισμού. 


4. Την αριθ. 1107147/1239/0067/96 (ΦΕΚ 922/Β/96) 
απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριστοδουλάκη. 

5. Την αριθ. 8211/99/ΦΕΚ198 Β799 απόφαση ανάθεσης 
αρμοδιοτήτων στους Υφυπουργούς Εσωτερικών Δημ. Δι¬ 
οίκησης και Αποκέντρωσης. 

6. Το αριθ. 15/17.7.98 έγγραφο του Ν.Γ.Ν. Πρέβεζας, 
αποφασίζουμε: 

Η μία (1) κενή θέση κλάδου γιατρών ΕΣΥ, ειδικότητας 
Νευρολογίας και βαθμού Δ/ντή ή Επιμ. Α', που έχει συ- 
σταθεί με την απόφαση Α3β/3214/86 (ΦΕΚ 335 Β786) κοι¬ 
νή απόφαση, στο Ν.Γ.Ν. Πρέβεζας, μετατρέπεται με τη 
παρούσα σε μία (1) θέση του ίδιου κλάδου και της ίδιας ει¬ 
δικότητας με βαθμό Επιμελητή Α' στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 1999 

ΟΙ ΥΠΟΥΡΓΟΙ 

ΥΦΥΠ. ΕΣΩΤ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

Λ.ΤΖΑΝΗΣ Ν.ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

-♦- 

Αριθ. Οικ. 17146/1746 (9) 

Παράταση της θητείας των αιρετών μελών που μετέχουν 
στο Κεντρικό Εργασιακό Συμβούλιο (ΚΕΣ) του ΟΣΕ. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη; 

1. Τις διατάξεις: α) του άρθρου 14Ατου Π.Δ. 59/85 «Δο¬ 
μή, ρόλος και τρόπος διοίκησης και λειτουργίας της κοι¬ 
νωνικοποιημένης επιχείρησης ΟΣΕ» (Α' 22), όπως προ¬ 
στέθηκε με τις διατάξεις του άρθρου μόνου του Π.Δ. 
501/91 (Α' 181), β) των παρ. 2 και 3 του άρθρου 2 του Ν. 
1365/83 «Κοινωνικοποίηση των επιχειρήσεων δημόσιου 
χαρακτήρα ή κοινής ωφέλειας» (Α' 80) όπως συμπληρώ¬ 
θηκε με τις διατάξεις του άρθρου 56 του Ν. 1731/87 (Α' 
161) και γ) του άρθρου 29Α του Ν. 1558/85, όπως προ¬ 
στέθηκε με τις διατάξεις του άρθρου 27 του Ν. 2081/92 
και ανπκαταστάθηκε με τις διατάξεις του άρθρου 1 παρ. 
2α του Ν. 2469/97 (Α' 38). 

2. Την 2640/301/13.2.96 απόφαση του Υπουργού Μετα¬ 
φορών και Επικοινωνιών «Ορισμός Κεντρικού Εργασια¬ 
κού Συμβουλίου του ΟΣΕ» (Β' 117). 

3. Το 197573/6.5.99 έγγραφο του ΟΣΕ. 

4. Το 24744/2.3.99 έγγραφο της Πανελλήνιας Ομο¬ 
σπονδίας Σιδηροδρομικών. 

5. Την ανάγκη παράτασης της θητείας των αιρετών με¬ 
λών που μετέχουν στο Κεντρικό Εργασιακό Συμβούλιο 
(Κ.Ε.Σ.) του ΟΣΕ. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού ή του προϋπολογισμού του ΟΣΕ, αποφασί¬ 
ζουμε: 

Παρατείνουμε τη θητεία των αιρετών μελών που μετέ¬ 
χουν στο Κεντρικό Εργασιακό Συμβούλιο (ΚΕΣ) του ΟΣΕ 
μέχρι 28.2.2000. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΝΑΣΤΑΣΙΟΣ ΜΑΝΤΕΛΗΣ 
-♦- 

Αρίθ. 15.978 (10) 

Τροποποίηση της συστατικής πράξης του δημοπκού νο¬ 
μικού προσώπου με την επωνυμία «1η Ενιαία Σχολική 
Επιτροπή 1ου, 4ου, Δημοτικών Σχολείων και 3ου Νη¬ 
πιαγωγείου Μενεμένης» σε «Ενιαία Σχολική Επιτροπή 
1ου και 4ου Δημοτικών Σχολείων» στο δήμο Μενεμέ¬ 
νης του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. τις διατάξεις της παρ. 10 του άρθρου 6 του Ν. 
2503/1997. 

4. Την αριθ. ΕΣ. 15.787/6.5.1991 (ΦΕΚ 401Β71991) από¬ 
φαση Νομάρχη Θεσ/νίκης που αφορά τη σύσταση ιδίου 
νομικού προσώπου στο δήμο Μενεμένης με την επωνυμία 
«1η Ενιαία Σχολική Επιτροπή 1ου, 4ου, Δημοτικών Σχο¬ 
λείων και 3ου Νηπιαγωγείου». 

5. Την αριθ. 82/1999 απόφαση του δημοτικού συμβου¬ 
λίου Μενεμένης που αφορά την τροποποίηση της συστα¬ 
τικής πράξης του παραπάνω νομικού προσώπου, αποφα¬ 
σίζουμε: 

1. Τροποποιούμε την αριθ. ΕΣ. 15.787/6.5.1991 (ΦΕΚ 
401Β71991) απόφαση Νομάρχη Θεσσαλονίκης που αφο¬ 
ρά τη σύσταση ιδίου νομικού προσώπου στο Δήμο Μενε¬ 
μένης με την επωνυμία «1 η Ενιαία Σχολική Επιτροπή 1 ου, 
4ου, Δημοτικών Σχολείων και 3ου Νηπιαγωγείου» η οποία 
μετονομάζεται σε «1η Ενιαία Σχολική Επιτροπή 1ου και 


4ου Δημοτικών Σχολείων» λόγω σύστασης ξεχωριστού 
νομικού προσώπου για το 3ο Νηπιαγωγείο Μενεμένης. 

2. Το νομικό πρόσωπο διοικείται από το διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5του Ν. 1894/1990. 

3. Κατά τα λοιπά ισχύει η αριθ. ΕΣ. 15.787/6.5.1991 
(ΦΕΚ 401Β71991) απόφαση του Νομάρχη Θεσσαλονίκης. 

4. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Μενεμένης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Μαΐου 1999 

Ο Γενικός Γραμματέας Πειφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (11 ^ 

Στο ΦΕΚ 351/13.4.99/Κ.Υ.Α. των Υπουργών Εθνικής Οι¬ 
κονομίας και Οικονομικών (τεύχος Β'), που δημοσιεύθηκε 
η κοινή υπουργική απόφαση αριθ. 4935/Β' 970/31.3.99 με 
θέμα «Πάγια επιχορήγηση για έξοδα καθαριότητας των 
Υπηρεσιών Στατιστικής Νομών», γίνονται οι παρακάτω 
διορθώσεις: 

Α' Στις παραγράφους 4 του σκεπηκού και 1 του διατα¬ 
κτικού 

1. Από το εσφαλμένο 

.δαπάνη ύψους δέκα τριών εκατομμυρίων επτακο¬ 
σίων τεσσάρων χιλιάδων (13.704.000) δρχ. 

2. Στο ορθό 

.δαπάνη ύψους δέκα τεσσάρων εκατομμυρίων τεσ¬ 
σάρων χιλιάδων (14.004.000) δρχ. 

Β' Στην παράγραφο 1 περίπτωση (γ) του διατακτικού 

1. Από το εσφαλμένο 

.Έβρου, Ημαθίας, Θεσπρωτίας. 

2. Στο ορθό 

.Έβρου, Ημαθίας, Ηλείας, Θεσπρωτίας. 

(ΑπότοΥΠΕΘΟ) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βί.ςΓ 

ΙΝΤΕΡΝΕΤ: ΙιοΙ.ςΓ 
β-ΓΠ3ίΙ: πν35 @ ΙΐθΙ.ξ|Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^ σε \(5ες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Α Δ. (Διορισμοί κ.λπ. προσωπικού Ν.Π.Δ.Δ.) 

Γ ίαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· . 3.500 » . 

15.000 » . 750 » . 

70.000 ·· . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 >■ . 500 » . 

3.000 » . 150 » . 

10.000 » . 500 » . 

250.000 « . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 


I * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕ1 ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


_ 

| Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































